حوار بين شاب ووالده هذا الشاب ينتمي الى جيش مقتدى وقد شارك في اغلب معارك مقتدى جرح في احدها وتعرض للاعتقال وكان هذا الشاب كثير التهجم على المالكي كونه العدو فكان الوالد يعترض على ابنه لخوفهي عليه وبعد قرار دعم المالكي راح الولد يسرح في الصفنات فبادره ابيه وبلهجه عاميه وقال له هاه بويه شو هل ايام تصفن خير ما كو شي؟ الولد لا بيوه ما كو شي بس اشويه تعبان الحجي تعلمني انه اعرف عليمن هاي الصفنه والحيره ﭽــاء انه مو ﮔــتلك لا تحـﭽــي ونطمر وسكت هاي الوادم ملعبه حتى موامنتكم وكباراتكم ... شفت ﭽـــانوا يصيحون المالكي عميل عدونه كتلنه ذبح جماعتنه ويوميه عركه وطلابه شو تالي ما تالي ربعك صاروا وياه شنهي صبغتوه بعد ابوك الولد بويه انته فوﮒ الضيم الحجي الضيم اللفانه كله منك ومن جماعتك عليمن زرك خايس ياهو الجاك؟ وياهو النشد عليك ؟ ولك موتتني بويه كونك ميت , ومفتك منك خابصنه ومرمرت العيال القائد والقائد ولك يا قائد يا نعال انه ما صدﮔت افتك من هذاك القائد الـﭽــانوا خابصينه بيه الرفاق أﭽــيتونه انتم لا وزتوا عليهم الما يصفـﮓ تحطوله بمبه تشوف حالك عاين على روحك يوم المتسودن على واحد مسودن ما يعرف يحـﭽـــي وحده والخرى غمى ولزﮔها بصحت التعبير ,, لا ما صح التعبير يبو الزوايا خاب اشمالك هذا انه حضي لا ولحض المصخم ولك ذوله ﭽــذاذبه شفتهم من اجو يوم طلعتك من السجن اجوا ببطوطهم أيد ورى ويد جدام لا كارتون ببسي لا مساعده وهمه يدرون بينه ما عدنه أحه أحه وهذا شويخهم جدامهم طبليته ( عمامته ) شكبرها ﭽـــنها عش لقلق وجيبو بعد امخاد للشيخ مدير المكتب من انعل ابوكم لا ابو مكتبكم يا ﮔــواويد اتضحكون على أولادنا , خايب هذول همه الراح شبابك على شانهم .... تظل بله يا هو الينفعك القائد الجاي من القائد الورى القائد من دري شيسوي ؟ الولد بويه انه ما مترجي نفع غير جهاد وحنه جيش الامام الحجي ولك يا جهاد تبرى منكم الامام حشاه لا بويه بري منكم ولك جهاديش أتـكــتلون الشرطة لو الجيش وتاخذون اسلاحهم عليش هذول هم عدهم عوايل بس بعد عيني يالله ما فوته الكم سواكم طشاش شي بالسجون اغتصبوهم وشي بسوريا يشتغلون ﮔـــواويد وشي بيران تبيع حشيشة وترياﮒ ﭽــــاء بعد شيسوي بيكم فدوه اروحلك ربي الولد بويه احنا ما نتنازل الحجي لابعد ابوك لا تنزلون ظلو فوﮔ الصطح لمن ما تمطر أبركت دعاء منغوليكم ابو راس ﮔــول الجماعه اهل الملايين ما ينزلون أيه , سووكم درج صعدوا عليكم ورفسوكم الولد هذا منين جبته الحـﭽــي وياهو العلمك بيه الحجي ولك هو هذا يرادله تعلوم المايشوف بالمنخل عمى العماه خايب بويه صرتوا سالفه هذا خطوطه حمر وهذا عميل و بعد يومين اشتعلت الاشار صارن صفر والعميل صار وطني بسك بسك ونه هم هاي حدها وياه وياك وين سليم خل يجيبله شي يصعد عليه وينزل هاي الصورمالت ابو الفروخ ..... وحده مخنزر علينه يريد يخوفنه ابو الفروخ ....... ووحده مسوي بصبعه هيـﭻ اسكوتوا ﭽـــاء هو احنه ما بينه خيار صامت حتى انحط ارواحنه على الصامت بعد ابوك سليم ﮔـــوم نزلهن بلكي تلفينه البركه من يوم علـﮕــهن اخوك لليوم ما لفانه خير كله فـﮝــر... ططوه الولد لا بويه خاف يشور بيك الحجي انه هم اريده يشور بيه طز بيه وبشارته وراح ازامطه أزماط ومو بس انزلهن لا راح ا سويهن ﭽــــيمه للتنور أحرﮔـــهن وخله يشور بيه ابو الفروخ الولد بويه كض حدك ترى اسوي ما اسوي الحجي أيه بهاي صدﮔـــت كلشي اتسوي وماعدك محرمات حتى ويا ابوك موش انته ما ضليت على تربيتي , مقتدى وربعه خوش معلمينك تعلوم, الله يطيح حضهم من ﭽــــبيرهم لزغيرهم مجرمين هيه كون اكو حكومة صدﮒ.... ﭽـــاء حاكموا مقتدى ابو الفروخ على الجرايم والوادم الذبحها ﭽـــاء هوه صدام عليمن عدموه موش على ضحايا الدجيل ومقتدى ابو الفروخ كتل ناس اكثر من ضحايا الدجيل بس منين انجيب حكومة بيها خير الله كريم راح تشوفون شيسوي بيكم الله ----------------- ان شاء الله نشوفكم ونسولف على واحد مخربط مثل مقتدى ابو الفروخ